*জলই জীবন* 
 জলের অপর নাম জীবন। জল ছাড়া আমরা বাঁচতে পারি না। এটি শরীরকে সুস্থ রাখে। জল রান্নার কাজে, জামাকাপড়, বাসনপত্র ধোয়া ইত্যাদির জন্য এমনকি গাছপালা ও পশু পাখির বেঁচে থাকার জন্য জলের প্রয়োজন। তাই জল অপচয় করা উচিত নয়, জল সংরক্ষণ করা দরকার।আমাদের শরীরের প্রায় ৬০ শতাংশ জল দিয়ে তৈরি এবং এটি হজমে সাহায্য করে। কৃষি কাজ, বিদ্যুৎ উৎপাদন ও কলকারখানার কাজেও জল গুরুত্বপূর্ণ। জলকে বাঁচালেই আমাদের জীবন বাঁচবে । তাই “জল বাঁচাও, জীবন বাঁচাও” এই কথাটি আমাদের মনে রাখা উচিত।
